**ПРОТОКОЛ**

**№51**

**от редовно заседание на ОбС-Хайредин, проведено на 21.07.2023г.**

**Място на провеждане: Заседателната зала на Общински съвет**

**Начало: 09:00часа.**

**Край: 10:30часа.**

**Днес на 21.07.2023 г./ петък/ от 09:00 часа се проведе редовно заседание на Общински съвет – Хайредин.**

**В работата взеха участие 10/ десет /, от избрани 11 / единадесет/ общински съветници.**

**Отсъстващи: Г.Георгиев**

**На заседанието присъстваха още:**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на Общински съвет на 21.07.2023г.***

 ***Г – жа Светла Петрова: Уважаеми Общински съветници и гости.***

 ***Председателя на ОбС постави на гласуване***

**Д Н Е В Е Н Р Е Д :**

1. **Докладна записка от Тодор Тодоров – Кмет на Община Хайредин, относно: Заявление вх.№К-2485/14.07.2023г. от „РИЛА ГРЕЙН“ЕООД-лицензиран земеделски стопанин със засадени площи с десертни лозя.**
2. **Докладна записка от Тодор Тодоров – Кмет на Община Хайредин, относно: Разпределение на част от целевата субсидия.**
3. **Молби**
4. **Други**

 **ГЛАСУВАЛИ : „ЗА“ - 10**

**„ПРОТИВ“ – НЯМА**

**„ВЪЗД.СЕ“ – НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Докладна записка от Тодор Тодоров – Кмет на Община Хайредин, относно: Заявление вх.№К-2485/14.07.2023г. от „РИЛА ГРЕЙН“ЕООД-лицензиран земеделски стопанин със засадени площи с десертни лозя.**

**РЕШЕНИЕ**

 **№332**

ОбС-Хайредин, на основание чл.21, ал.1, т.8 от ЗМСМА, чл.14, ал.2 от ЗОС и чл.48 и чл.70, ал.3 от Наредба №5 на ОбС-Хайредин(приета с Решение №350/17.09.2010г.), възлага на Кмета на Община Хайредин да проведе по реда на Наредба №5 на ОбС-Хайредин публично оповестен конкурс за отдаване под аренда за срок от десет години с право на продължаване по реда на ЗОС и ЗАЗ на земеделски общински имот с идентификатор 48492.72.1(стар №072001), с площ 207,260дка, с начин на трайно ползване: лозе, находящ се в местността „Лозята“ в землището на с.Михайлово, обл.Враца, актуван с Акт за частна общинска собственост №30/27.11.2006г., считано от 01.10.2023г., при следните условия:

**А.Предварителни квалификационни изисквания към кандидатите:**

1.Кандидатите да нямат задължения/данъци, наеми, такси и др./ към Община Хайредин.

2.Кандидатите да нямат задължения към НАП.

3.Кандидатите да не са обявени в несъстоятелност и да не са в производство по ликвидация.

 Не се допускат до участие в конкурса лица и фирми, които не отговарят на горните изисквания.

 **Б.Приоритетни условия:**

1.Кандидатът приема да направи разходи за материални инвестиции в размер не по-малко от 360 000 лв. без ДДС (триста и шестдесет хиляди лева), с цел презасаждане на пропаднали лози от десертния сорт султанина или друг сорт. Приблизителна площ за подсаждане е не по-малко от 90 декара със срок за извършване от 24/36 месеца, за което изготвя и представя Становище и разработки по плана за материални инвестиции.

2.Кандидатът приема да изгради капкова напоителна система на трайни насаждения от десертни лозя на не по-малко от 200 декара съгласно изискванията на Закона за водите, при инвестиционна сума не по-малко от 350 000 лв. (триста и петдесет хиляди лева) за срок от 24/36 месеца.

3.Кандидатът приема да изгради в цялост телена конструкция с цел опазване на трайни насаждения от десертни лозя на не по-малко от 200 декара и опазване компонентите на околната среда.

4. Кандидатът предлага конкурсна цена за годишно арендно плащане за една стопанска година на общински поземлен имот №072001 с площ 207,260дка, с начин на трайно ползване: лозе, находящ се в местността „Лозята“ в землището на с.Михайлово не по-ниска от 100,00 лв./дка без ДДС или за цялото лозе 20726лв. без ДДС(207,260дка х 100лв.).

5. Кандидатът е лицензиран земеделски стопанин със засадени площи с десертни лозя към регистър на земеделските стопани на Министерство на земеделието най-малко 3 години преди датата на настоящия конкурс.

7. Депозитът за участие е в размер 2072,60лв., т.е. 10% от началната цена.

.

**В.Документи за участие в конкурса:**

1.Заявление за участие по образец;

2.Удостоверение за актуално състояние на фирмата.

3.Удостоверение, че фирмата не е обявена в несъстоятелност и да не е в производство по ликвидация.

4.Становище и разработки по отделните условия на конкурса.

5.Проект за стопанско развитие на обекта.

6.Насрещни предложения на участника, благоприятни за общината.

7.Цена и условия за плащане.

8.Пълномощно с нотариална заверка, когато се участва чрез пълномощник;

9.Копие от документ за закупени конкурсни книжа;

10.Копие от документ за внесен депозит за участие.

11.Документ за липса на финансови задължения към Общината.

12.Удостоверение за липса на задължения към НАП.

13.Декларация, че участникът е запознат с конкурсната документация.

 14.Декларация за извършен оглед на имота, предмет на конкурса.

 **Г.Показатели, относителната им тежест и методика за определяне на комплексната оценка на офертите.**

 Офертите на участниците, които не са отстранени от участие в конкурса и които отговарят на предварително обявените условия на Община Хайредин подлежат на комплексна оценка за определяне на арендатор.

 Класирането на офертите се извършва в зависимост от комплексната оценка, която се формира като сбор от получените точки по отделните показатели за оценка.

**Комплексната оценка (КО)** на офертата на участника се изчислява по формулата:

 **КО = П1 + П2 + П3 + П4 + П5, където:**

 **П1 – Размер на инвестицията по Б1 – с тежест 20 точки**

 **П2 – Размер на инвестицията по Б2 – с тежест 20 точки**

 **П3 –** **Изпълнение по Б3– с тежест 20 точки**

 **П4 – Предлагана арендна цена – с тежест 20 точки**

 **П5 – Срок на регистрацията – с тежест 20 точки**

 Максимална комплексна оценка **(КО) = 100 точки**

Показатели за оценка на предложенията и начина на определяне на тежестта им в комплексната оценка:

1. **П1 -** е показател, отразяващ тежестта на предложения от кандидата размер за изпълнение на инвестицията по Б1 - тежест **20 точки**,
* За нуждите на настоящата методика максималната стойност на **П1 е 20 точки**;
* Максимален брой точки – 20, получава офертата с предложена **най-висока инвестиционна сума за изпълнение;**
* Точките на останалите кандидати се определят в съотношение към най-ниската инвестиционна сума за изпълнение по следната формула

**П1= (Amin / Ai) х 20**, където

**Amin** – представляват минималната (най-малка) предложена по размер инвестиционна сума за изпълнение на инвестицията

**Ai** – представляват инвестиционната сума за изпълнение на инвестицията, предложен от **I - ия** кандидат

**Забележка:** Участници, предложили сума на инвестицията в размер по-малък от минималната, която е посочена в указанията, ще бъдат отстранени от участие в процедурата.

1. **П2 -** е показател, отразяващ тежестта на предложения от кандидата размер за изпълнение на инвестицията по Б2 - тежест **20 точки**,
* За нуждите на настоящата методика максималната стойност на **П2 е 20 точки**;
* Максимален брой точки – 20, получава офертата с предложена **най-висока инвестиционна сума за изпълнение;**
* Точките на останалите кандидати се определят в съотношение към най-големия брой работни места по следната формула

**П2 = (Ai / Amax) х 20**, където

**Amax** – представляват минималната (най-малка) предложена по размер

инвестиционна сума за изпълнение на инвестицията

**Ai** – представляват инвестиционната сума за изпълнение на инвестицията, предложен от **I - ия кандидат**

**Забележка:** Участници, предложили сума на инвестицията в размер по-малък от минималната, която е посочена в указанията, ще бъдат отстранени от участие в процедурата.

1. **П3 -** е показател, отразяващ възможността за изграждане на телена конструкция по Б3 **– тежест на точките 20 точки;**
* За нуждите на настоящата методика максималната стойност на **П3 е 20 тчоки;**
* Максимален брой точки – 20 получава офертата с предложена **най-голяма площ на изпълнение**;
* Точките на останалите кандидати се определят в съотношение към предложената най-голяма площ на изпълнение по следната формула

**П3 = (Ai / Amax) х 20**, където

**Amax** – представлява предложената най-голяма площ на изпълнение;

**Ai** – представлява предложената най-голяма площ на изпълнение, предложен от съответния участник.

1. **П4 -** е показател, отразяващ тежестта на годишно арендно плащане на съответната оферта**.**
* За нуждите на настоящата методика максималната стойност на **П4 е 20 точки**;
* Максимален брой точки – 20, получава офертата с предложено **най-високо годишно арендно плащане**;
* Точките на останалите кандидати се определят в съотношение към най-високата предложена цена по следната формула

**П4 = (Ai / Amax) х 20**, където

**Amax** – представлява предложеното най-високо годишно арендно плащане

**Ai** – представлява годишното арендно плащане, предложено от съответния участник.

**Забележка:** Участници, предложили сума на арендно плащане в размер по-малък от посочения в указанията, ще бъдат отстранени от участие в процедурата

1. **П5 -** е показател, отразяващ срокът на регистрация към Регистър на земеделските стопани на Министерство на земеделието тежестта
* За нуждите на настоящата методика максималната стойност на

**П5 е 20 точки**;

* Максимален брой точки – 20, получава офертата с посочен **най-дълъг срок на регистрация;**
* Точките на останалите кандидати се определят в съотношение към посочения най-дълъг срок на регистрация по следната формула

**П5 = (Ai / Amax) х 20**, където

**Amax** – представлява посоченият най-дълъг срок на регистрация;

**Ai** – представлява най-дългият срок на регистрация, посочен от съответния участник.

**ГЛАСУВАЛИ:„ЗА” – 10**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.2 от дневния ред: Докладна записка от Тодор Тодоров – Кмет на Община Хайредин, относно: Разпределение на част от целевата субсидия.**

**РЕШЕНИЕ**

 **№333**

**На основание чл.51 от ЗДБРБ за 2022 и ПМС №229/29.07.2002г. и чл.29 ал3 от Наредба т.2 – за съставяне, приемане и изпълнение на Бюджета на общината и съгласно чл.1,ал.5 от ПМС №7/19.01.2023г. до приемането на ЗДБРБ за 2023г., ОбС – Хайредин приема:**

1. **Разпределение на част от целевата субсидия за капиталови разходи на стойност 2 240лв. – инвестиционна програма 2023г. както следва:**

|  |  |  |  |  |  |  |
| --- | --- | --- | --- | --- | --- | --- |
| **№** | **наименование** | **§** | **Д-ст** | **Бр.** | **план** | **източник** |
| **1.**  | Закупуване климатик за нуждите на Защитено жилище с. Манастирище | **52-03** | **554** | **1** | **2240лв** | 31-13/2023 |
|  | **Общо:** |  |  |  | **2240лв.** |  |

**ГЛАСУВАЛИ:„ЗА” – 10**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**По т.3 от дневния ред: Молби**

**РЕШЕНИЕ**

 **№334**

**На основание чл.2 от Наредба №22 на Общински съвет Хайредин за подпомагане на социално слаби граждани от Бюджета на Община, ОбС Хайредин одобрява предложената от ПК по „Социални дейности” молба за помощ на:**

* **Ивка Макавеева, с.Михайлово – 120лв**

**ГЛАСУВАЛИ:„ЗА” – 10**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

***Поради изчерпване на дневния ред заседанието бе закрито в 10:30 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОБС-Хайредин:…………………**

 **/М.Атанасова / /Светла Петрова/**